**Referat af bestyrelsesmøde i ejerlauget Voldbjerg den 1. juni 2021 via google meet kl. 20.00-21.30**

Deltagere: Bjørn, Dan, Olav, Mathilde. Afbud: Anne, Jørgen.

**Dagsorden:**

1. Er der noget fra det seneste møde, som vi skal følge op på?   
***Pris for snerydning: Aftalen tages op på et bestyrelsesmøde efter sommerferien (inden sæsonen for rydning og saltning går i gang), så vi er sikre på, at der er enighed m. firmaet om prisen.***

2. Kasserer-post/økonomi/regnskab mm.   
***Pga. den faldende tilslutning til bestyrelsesarbejdet foreslår Bjørn, at vi laver et forslag til generalforsamlingen om en vedtægtsændring der skal gå på, at bestyrelsesmedlemmer og kasserer fremover skal have et honorar for deres arbejde samt hvor stort honoraret skal være. Det er almindelig praksis i mange foreninger. Desuden bør bestyrelse stille forslag til vedtægtsændring, så man bemyndiger bestyrelsen til at give fuldmagt til én person til at få adgang til foreningens bankkonto i f.eks. et år ad gangen fremfor den nuværende regel i vedtægterne, hvor det er formand og kasserer i forening, som tegner foreningen udadtil overfor tredjemand som f.eks. en bank. Det vil gøre kassererens arbejde lettere og måske gøre det mere attraktivt at være kasserer. Mathilde laver udkast til tekst til vedtægtsændringerne og sender til Bjørn, som giver teksten et ”drys” jura.***

***Dan og*** ***Bjørn udarbejder regnskab for 2020 den 7. juni kl. 19.30. Mathilde sender filerne fra det fælles google-drev til Dan.***

3. Indkaldelse til generalforsamlingen den 24. august og dagsorden til generalforsamlingen  
***Lokalet v. Risskov Bibliotek er ikke klar til udlejning endnu, har det vist sig efter mødet. Mathilde forsøger at booke Egå Forsamlingshus i stedet, så vi har et andet lokale på hånden som alternativ.***

4. Fællesareal/Havemand  
***Nuværende havemand fortsætter sæsonen ud. Olav er kontaktperson til havemand fremover. Olav opsætter ring og net v. basketball-banen. Mathilde indkøber nyt bordbænke-sæt. Det nye sæt sættes fast til hegnet tættest på legepladsen med en cykelkæde, så bænken ikke bliver slæbt ned i bunden af arealet og brugt til ”fest”.***

5. Opsamling/status på tidligere indkomne meddelelser:   
***Vand i området: Bjørn tager fat i Aarhus Vand og hører, om der kan pumpes vand bort fra pumpestationen på Resedavej. Vi tilstræber at kunne give en status på, hvad bestyrelsen har undersøgt, ifm. formandens beretning på generalforsamlingen.***

6. Eventuelt   
***Næste bestyrelsesmøde bliver mandag den 28. juni 2021 hos Bjørn på Birksøvej 24 kl. 20.00. Her laver vi indkaldelsen til generalforsamling inklusiv bestyrelsens forslag. Mødet forventes at vare ca. ½ time.***